Fredrik Skavlan

Fredrik Skavlan (født 1966) er en norsk journalist, tegner, programleder og ansvarlig produsent som er kjent for talkshowene Først og sist (1998–2007) og Skavlan (2009–2021). 

 Tegner 
Som gutt leverte Skavlan tegneserier til Dagbladet, Aftenposten og Det Nye.Øyvind Ekelund: Skavland som tegner - intervju i Aftenposten  11. oktober 2020 Etter Berg videregående skole begynte han i 1987 sin pressekarriere i Morgenbladet, der han fikk jobb som tegner og journalist. Siden jobbet han sommeren 1990 som kulturjournalist for Aftenposten, samt i Dagbladet i 1996. 

Skavlan arbeider primært med pennesplitt og tusj direkte på hvitt papir og også med akvarellfarger. I tillegg til sin egen Skavlans Ark fra 2008 har han illustrert flere bøker, deriblant mat- og reisebøker for Erik Fosnes Hansen og Klaus Hagerup, Sidsel Mellbyes oversettelse av Peter Pan fra 2007 samt Unni Lindells barnebokserie «Nifse Nella» fra 2008. Han ble av Frode Øverli valgt først i Egmonts serie «Pondus anbefaler», med boken Skavlans samlede som utkom i 2015.Nytt tegneseriekonsept fra Egmont  den 27. januar 2015.

 Programleder 
I 1996 ble han utpektÅshild Skadberg, «Alt annet enn ung» i Dagbladet den 2. august 1996. til å lede talkshowet Absolutt på det nystartede NRK2. Denne programlederjobben skulle innbringe ham Riksmålsforbundets lytterpris i 1997, for «fremragende språkbruk i fjernsynet». Han sluttet etter 133 episoder og omkring 800 intervjuer.Arve Henriksen, «En absolutt vinner forsvinner» i Aftenposten den 15. mai 1997 Deretter ledet han Sommeråpent med Ingunn Kyrkjebø, Krafttak mot kreft 1997 med Lottelise Folge, og Underholdningsmaskinen i 1999. I 2001 ledet han sendingene fra bryllupet til Haakon Magnus av NorgeNyhetsblikk beklager «bryllupskrangel» Journalisten.no 28. august 2001. Besøkt 16. oktober 2014. og var medforfatter av boka Det Kongelige bryllup fra 2001.

I 1999 ledet han første sesong av talkshowet Først og sist, et program som allerede i 1999 innbrakte ham Gullruten. Programmet gikk på fredagskvelder og hadde høye seertall. Etter noen år ble det regnet som et av programmene i NRKs «gullrekke».Asbjørn Halvorsen, - «Skavlan bruker kvinner som sex-objekter» i Dagbladet.no den 10. februar 2002. Han ledet programmet frem til 2007. 

I 2009 kom Skavlan tilbake med et nytt talkshow, kalt Skavlan. Den første sesongen var en helsvensk produksjon, men fra høsten 2009 ble den en svensk-norsk samproduksjon. Talk-showet fikk god respons både i norske og svenske medier. For programmet vant han Gullruten 2010 i klassen beste mannlige programleder.- «Skavlan slipper ikke damene til», Dagbladet.no 28. mars 2011 I mai 2010 sa han opp sin faste jobb i NRK og etablerte Monkberry AS sammen med daglig leder Marianne Torp-KierulfOm Monkberry fra Monkberry AS, sist lest den 19. september 2016.. De tok over produksjonen og eierskap til programmet.«Skavlan koster 1,5 millioner i timen» i VG den 25. september 2010. Navnet kommer av «Monkberry Moon Delight» fra Paul McCartneys plate Ram.«Fredrik Skavlan» i VG den 19. april 2011. Monkberry og det svenske Fredrik Skavlan AB er ifølge Dagens Næringsliv eid av Fredrik Skavlan AS.Stian Øvrebø Johannessen, «Milliongevinst for Skavlan» i Dagens Næringsliv den 15. juli 2016. I 2018 flyttet Skavlans talkshow fra NRK til TV 2, mens det fortsatte på SVT i Sverige. Siste sesong var høsten 2021.

Han ble tildelt hedersprisen under Gullruten 2025.

 Produsent 
Per 2023 er Skavlan produsent for blant andre Bianca Ingrosso.

 Familie 
Han er bror av produsent og manusforfatter Petter Skavlan og lege Jørgen Skavlan. Han er onkel til skuespiller, designer og programleder Jenny Skavlan. Skavlan-navnet kommer fra gården Skavlan i Snåsa.

Fredrik Skavlan har siden 2006 vært samboer med skuespilleren Maria Bonnevie.«Skavlan og Bonnevie er blitt kjærester», VG Nett 23. juni 2006 De har tre barn sammen. Skavlan har også tre barn fra et tidligere ekteskap.

 Publikasjoner 

 Små nyheter, 1999 (Cappelen)

 100 ting å gjøre før du dør, 2002 (Press) 

 Kaviar i tastaturet,  2020 (Kagge Forlag) 
 Nå skal det koses, 2021 (Strand Forlag)
 Skavlans samlede - Din stund på jorden, 2024 (Strand Forlag)

 Illustratør 

 Kokebok for Otto - Erik Fosnes Hansen, 2005
 Nifse Nella og nattskolen - Unni Lindell, 2008 
 Nifse Nella og syvstjernen - Unni Lindell, 2009
 Nifse Nella og vintersirkuset - Unni Lindell, 2009
 Nifse Nella og jordbærgiften - Unni Lindell, 2010
 Nifse Nella og Frihetsgudinnens hemmelighet - Unni Lindell, 2011
 Som katt og hund - Mari Grydeland, 2019
 101 ord du trodde du kunne - Atle Antonsen, 2019
 Bonusfamilieguiden - Liv Anniken Berg, 2024 

 Priser 
 Riksmålsforbundets lytterpris i mai 1997 for «fremragende språkbruk i fjernsynet»VG, 7. mai 1997
 Gullruten 1999: beste programleder for Først og sist
 Kristallen 2009: årets mannlige programleder i Sverige
 Gullruten 2010: beste mannlige programleder for Skavlan
 Nordens språkpris 2010 fra Foreningen Norden
 Hedersprisen under Gullruten 2025

 Nominasjoner 
 Nominert til Gullruten 2000 i klassen folkets TV-pris
 Nominert til Gullruten 2002 i klassen beste mannlige programleder for Først & sist
 Nominert til Gullruten 2003 i klassen beste mannlige programleder for Først & sist
 Nominert til Gullruten 2005 i klassen beste mannlige programleder for Først & sist
 Nominert til Gullruten 2014 i klassen publikumsprisen

 Referanser 

 Eksterne lenker 


  Profil Filmfront

Kategori:Norske TV-programledere
Kategori:Norske journalister
Kategori:Norske tegnere
Kategori:Programledere for NRK TV
Kategori:NRK-journalister
Kategori:Programledere for TV 2
Kategori:Journalister i Dagbladet
Kategori:Journalister i Morgenbladet
Kategori:Skavlan
Kategori:Vinnere av Gullruten for beste programleder
Kategori:Vinnere av Gullrutens hederspris
Kategori:Lytterprisen
Kategori:Mottakere av Foreningen Nordens språkpris
Kategori:Personer fra Oslo